armvectores/hy_wikipedia_2023 huggingface dataset:
Էդին Ցոցալիչ

Էդին Ցոցալիչ (բոս․՝ Edin Cocalić, դեկտեմբերի 5, 1987(1987-12-05), Վիշեգրադ, Սերբական Հանրապետություն, Բոսնիա և Հերցեգովինա), բոսնիացի ֆուտբոլիստ, որը խաղում է կենտրոնական պաշտպանի դիրքում թուրքական «Ակխիսար Բելեդիեսպոր» ակումբում ու Բոսնիա և Հերցեգովինայի ազգային հավաքականի կազմում։


== Ակումբային կարիերա ==
Ցոցալիչն իր ֆուտբոլային կարիերան սկսել է «Ժելեզնիչար», որտեղ անցկացրել է 11 տարի և վերջին երեք տարում եղել է թիմի ավագը։ Նա երիտասարդական հավաքականի կազմում խաղալիս արժանացել է մի շարք մրցանակների և հայտնի է որպես ամենաերիտասարդ ավագը «Ժելեզնիչարի» պատմության մեջ։
Ակումբում Ցոցալիչի ելույթների ամենավառ պահը եղել է Գավաթի խաղարկության՝ «Սարաևոյի» հետ դերբիում խփած գոլը։
2010 թվականի հունվարին Էդին Ցոցալիչը պայմանագիր է կնքել «Պանիոնիոսի» հետ երեքուկես տարով։
2011 թվականի հունիսի 3-ին «Պանիոնիոսը» պաշտոնական կայքում հայտնել է, որ Իսրայելի չեմպիոն «Մաքաբի Հայֆից» Ցոցալիչին ձեռք բերելու առաջարկ է ստացել, որը մերժել է։
2012 թվականի հունվարի 9-ին հայտարարվել է, որ Ցոցալիչը տեղափոխվելու է «Մաքաբի»։
2015 թվականի փետրվարին Ցոցալիչը երեքուկես մրցաշրջանի համար պայմանագիր է կնքել «Մեխելենի» հետ։


== Միջազգային կարիերա ==
Էդին Ցոցալիչը եղել է մինչև 17 տարեկանների հավաքականի ավագը, ինչպես նաև խաղացել է մինչև 19 տարեկան և մինչև 21 տարեկանների հավաքականներում։ Ցոցալիչը առաջին անգամ Բոսնիա և Հերցեգովինայի հավաքական հրավիրվել  է  2015 թվականի մարտին՝ մասնակցելու Անդորրայի դեմ խաղին։


== Անձնական կյանք ==
2011 թվականի մարտին ծնվել է Ցոցալիչի ու Մերիմայի դուստրը։
Ցոցալիչը բիլինգվիստ է, լավ խոսում է և՛ բոսնիերեն, և՛  անգլերեն։


== Ծանոթագրություններ ==


== Արտաքին հղումներ ==
Ֆուտբոլիստի էջը national-football-teams.com կայքում
Նիկուլինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՆիկուլինոՆիկուլինո (ռուս.՝ Никулино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1887) Վիրտոն

(1887) Վիրտոն (անգլ.՝ Virton), աստերոիդ աստերոիդների հիմնական գոտում։ Հայտնաբերվել է 1950 թվականի հոկտեմբերի 5-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,005934 ա. մ., առավելագույնը մոտենում է 2,6745 ա. մ. հեռավորության վրա և հեռանում 3,3374 ա. մ.։ Արեգակի շուրջ մեկ ամբողջական պտույտ է կատարում 1903,56 երկրային օրվա ընթացքում, իր ուղեծրով շարժվելով միջինում 0,189119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1887) Վիրտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լատգեյլ

Լատգեյլ, նաև Լետգալներ կամ Լետտեր (լատիշ․՝ latgaļi, letgaļi, leti, լիվ.՝ lett, էստ․՝ läti, 11-րդ դարի ռուսական աղբյուրներում լետգոլ և լոտիգոլ, լատ.՝ Lethi, Letthigalli, Letgalli), արևելյաբալթյան ցեղ, որը բնակեցվել է ժամանակակից Լատվիայի արևելքում։ Կենտրոնական դիրք է զբաղեցրել այլ ժողովուրդների նկատմամբ՝ հաստատվելով Արևմտյան Դվինա գետի ստորին հոսանքներում՝ ձուլելով տեղի մերձբալթյան-ֆիննական բնակչությանը (լիվեր, էստոնացիներ)։ Երկար ժամանակ նրանք դավանում էին հեթանոսություն։
Ենթադրվում է, որ լատգալ անունը տվել է ամբողջ լատվիացի ժողովրդին (latvieši, լատվիացիներ)։ Լատգալացիները բնակվում էին ժամանակակից Լատվիայի արևելյան մասում՝ Դվինայի աջ ափի երկայնքով։ Արևմուտքում սահմանակից էին լիվերին, հարավում՝ սելերին (սելոններ) և սեմիգալիներին, արևելքում՝ կրիվիչներին, հյուսիսում՝ էստոնացիներին։ 10-12-րդ դարերում լատգալների մոտ առաջացել է վաղ ֆեոդալական ազնվականությունը։ Վաղ ֆեոդալական շրջանից լատգալները տարածվել են լիվերի տարածքներում։


== Ժամանակագրություն ==
Նրանք սկսել են ձևավորվել 6-րդ դարից ժամանակակից հարավարևելյան Վիձեմեի տարածքում (Գաույա գետից հարավ)։ VI–VII դարերում գրավել են ժամանակակից Լատգալիայի տարածքը։ 1-ին հազարամյակի 2-րդ կեսին լճերի ծանծաղուտներում (Արաիշի, Ուշուրու և այլն) ձևավորվել են բնակավայրեր, գյուղեր և քաղաքներ։ IX–XI դարերում Դվինայի հովտում ձևավորվել են լատգալական քաղաքներ, ձախ ափին՝ խառը լատգալա-սեական (Սելպիլս), աջ ափին՝ մասամբ սելական բնակչությամբ (Ասոտե, Կոկնեսե, Ջերսիկա և այլն)։
XII դարում լետերի որոշ հողեր կախվածության մեջ են մտել ռուսական իշխանություններից։ 1208 թվականին նրանք նվաճվել են գերմանական խաչակիրների կողմից, ենթարկվել գերմանական ազդեցության, նախ ընդունել կաթոլիկություն, իսկ  XVI դարի կեսերից՝ լյութերականություն։
XIII դարից հետո լատգալացիները ձևավորեցին զարգացող լատվիացի ժողովրդի կորիզը՝ միաձուլվելով սելերի՝ կիսագալիացիների, լիվերի և կուրոնացիների հետ։
XVI–XVII դարերում՝ այն բանից հետո, երբ պատմական Լատգալիայի արևելյան տարածքը (մոտավորապես համապատասխանում է ժամանակակից Լատգալիային)  Ռեչ Պոսպոլիտայի մաս դարձավ, տեղի լատգալների հիման վրա ձևավորվեց լատգալական էթնիկ խումբ։


== Ծանոթագրություններ ==


== Գրականություն ==
История Латвийской ССР, 2 изд., Рига, 1971.
Мугуревич Э. С., Восточная Латвия и соседние земли в X—XIII вв., пер. с латыш., Рига, 1965.


== Արտաքին հղումներ ==
Латгалы (инфлянты)
Фестиваль балтийских культур, июль 2006
Латгалы — этнографическая группа, коренной народ или национальное меньшинство? (չաշխատող հղում — պատմություն, կրկնօրինակ)
Ավելուկով ապուր

Ավելուկով ապուր (նաև ավելուկով բորշչ, կանաչ բորշչ, կանաչ կաղամբապուր), կանաչու տերևներով ապուր, որպես կանոն՝ թրթնջուկի, թեպետ այսպիսի ապուրը կարող է պատրաստվել օրինակ սպանախով, մնացած բաղադրիչները կարող են լինել կարտոֆիլը, գազարը, բրինձը և այլն։
Թրթնջուկի շնորհիվ ապուրը ստանում է յուրահատուկ, թեթևակի թթվաշ համ։ Քանի որ կանաչին նախատեսված չէ երկար պահման համար, ավելուկով ապուրը համարվում է սեզոնային ապուր, կիրառվում է հիմնականում ամռանը և գարնանը։ Սակայն ավելուկը տարվա մյուս եղանակներին կարելի է աղ դնել և օգտագործել ապուրի եփման համար։ Գոյություն ունի նաև ավելուկով ապուր խտակերի տեսով։ Որպես «գյուղական» և «ամառային» ուտելիք՝ համարվում է ուկրաինական, բելառուսական, լեհական ազգային խոհանոցի, ինչպես նաև Արևելյան Եվրոպայի շատ մասերի (ոչ միայն սլավոնական) և հրեական խոհանոցի մաս։ Հյուսիսային Ամերիկայում ավելուկով ապուրը առաջին եվրոպական գաղութների ժամանակ համարվում էր տեղական խոհանոցի ավանդական ուտեստ։
Ավելուկով ապուրի պատրաստման համար որպես կանոն օգագործվում է բանջարանոցային ավելուկ, քանի որ այն ավելի քիչ թթու է և հոտավետ, իսկ նրա տերևները շատ մեծ և մսալի են։ Այդպիսի ավելուկից պատրաստված ապուրը պետք է եփել գնելուց կամ հավաքումից հետո, քանի որ բանջարանոցային ավելուկը երկար չեն պահում։ Ապուրը սովորաբար եփվում է երիտասարդ տերևներից, ջրով խնամքով լվացվում և մանր կտրատվում։ 300 գրամ ավելուկից կարելի է պատրաստել երկու լիտր ծավալով մեկ կաթսա ապուր։
Ավելուկով ապուրը լինում է երկու հիմնական տեսակի՝ տաք՝ պատրաստված մսի արգանակից, և սառը (նվազագույն ճարպով):Տաք ավելուկով ապուրի պատրաստման ժամանակ կտրտած ավելուկը ավելացվում է եփվելուց հետո, իսկ ճաշատեսակի հիմնական բաղադրամասերից է կարտոֆիլը (որոշ շրջաններում ավելացվում է գազար)։ Երբեմն այդպիսի ապուրի մեջ մինչև ավելացնելը կտրտած ավելուկը թեթևակի տապակում են յուղի մեջ, երբեմն ավելացնում են ձվի դեղնուց, ցորենի ալյուր կամ լավ խաշած ձու։ Գոյություն ունի այդ բաղադրատոմսի տարբերակների մի ամբողջ շարք՝ կախված խոհանոցային կոնկրետ գրքերից կամ տարածաշրջաններից։ Ավելուկով սառն ապուրը ենթադրում  է ավելուկը եփել աղի ջրում՝ ավելացնելով միայն թթվասեր և մի քիչ համեմել պղպեղով։


== Ծանոթագրություններ ==


== Արտաքին հղումներ ==
Polish sorrel soup
Vegetarian sorrel soup
Shchav, a sorrel soup in Polish, Russian and Yiddish cuisines(չաշխատող հղում)
French sorrel — uses, habitat and cultivation, side effectc and cautions, collection and harvesting
Zuringsoep Archived 2011-12-05 at the Wayback Machine.
Ջեյմս Մոնրո

Ջեյմս Մոնրո (անգլ.՝ James Monroe, ապրիլի 28, 1758(1758-04-28)[…], Մանրո Հոլ, Բրիտանական Ամերիկա - հուլիսի 4, 1831(1831-07-04)[…], Նյու Յորք, ԱՄՆ), ամերիկացի քաղաքական և պետական գործիչ, ԱՄՆ հինգերորդ նախագահը (1817—1825), Լուիզիանայի գնման կազմակերպիչներից և արտաքին քաղաքական հայեցակարգի մշակողներից մեկը, որն ստացել է «Մոնրոյի ուսմունք» անվանումը։


== Կենսագրություն ==


=== Ընտանիք ===
Ջեյմս Մոնրոն ծնվել է 1758 թվականի ապրիլի 28-ին Վաշինգտոն Պերիշում (Վիրջինիա նահանգ, Վեսթմորլենդ շրջան) ոչ հարուստ պլանտատորի ընտանիքում։ Նրա ծնողներն ամուսնացել էին 1752 թվականին։ Ծնված հինգ երեխաներից չորսը ապրել էին մինչև հասուն տարիք։ Ջեյմսի հորական գծով նախապապը Ամերիկա էր գաղթել Շոտլանդիայից 17-րդ դարի կեսերին։


=== Կրթություն և զինվորական ծառայություն ===
Սովորել է բողոքական քահանա Արչիբալդ Քեմբելի մասնավոր դպրոցում, իսկ 16 տարեկանում՝ Վիրջինիայի նախկին մայրաքաղաք Ուիլյամսբուրգում գտնվող Վիլհելմի և Մարիայի քոլեջում։ 1775 թվականին, երբ սկսվել է հեղափոխական պատերազմը, Մոնրոն ներառվել է մայրցամաքային բանակի վիրջինյան գնդում և արդեն 18 տարեկանում ուներ սպայական կոչում։ Մասնակցել է Լեքսինգթոնի և Կոնկորդի ճակատամարտերին։ Հաջորդ տարվա գարնանը հեռացել է քոլեջից և ընդունվել մայրցամաքային բանակ։ 1778 թվականին ստացել է փոխգնդապետի կոչում։ 1780-1783 թվականներին Մոնրոն Թոմաս Ջեֆերսոնի ղեկավարությամբ սովորել է իրավագիտություն։


== Ընտանիք ==
1786 թվականի փետրվարի 16-ին Ջեյմս Մոնրոն ամուսնացել է Էլիզաբեթ Քորթրայթի (1768–1830) հետ։ Ամուսնական արարողությունը տեղի է ունեցել Նյու Յորքում։ Ունեցել են երեք երեխա.

Էլիզա Մոնրո Հեյ (1786—1835),
Ջեյմս Սփենս Մոնրո (1799—1801),
Մարիա Էսթեր Մոնրո Գուվերներ (1803—1850):Մոնրոն իրականացրել է իր պատանեկան երազանքը՝ դառնալով լայնարձակ պլանտացիաների տեր։ Սակայն նրա ջանքերը գյուղատնտեսության մեջ ապարդյուն եղան։ Նրա շքեղ կենսաձևը հաճախ հասցնում էր գույքի վաճառման անհրաժեշտության՝ պարտքերը վճարելու համար։


== Ծանոթագրություններ ==
Պրեյսիշ Էյլաու դղյակ

Պրեյսիշ Էյլաու դղյակ (ռուս.՝ Замок Прейсиш-Эйлау), ժամանակակից Բագրատիոնովսկում գտնվող Տևտոնական միաբանության դղյակ։ Կալինինգրադի մարզային կառավարության 2007 թվականի մարտի 23-ի որոշմամբ  Պրեյսիշ Էյլաուն ստացավ տարածաշրջանային նշանակության մշակութային ժառանգության օբյեկտի կարգավիճակ։


== Պատմություն ==
1325 թվականին Տևտոնական միաբանության մեծ վարպետ Վերներ ֆոն Օրզելնի հրամանով վարպետ Առնոլդ ֆոն Էյլենշտայնը Իլում սկսեց դղյակի շինարարությունը, պրուսական Սուտվրիտ ամրոցի տեղում։ Շինարարությանը պետք է հետևեր կոմտուրմ Բալգի Դիտրիխ ֆոն Ալտենբուրգը։  Պատվարը և ջրաղացը կառուցելուց հետո ասպետները արհեստականոեն բարձրացրին ջրի մակարդակը՝ գետում ստեղծելով կղզի դղյակով։ 1330 թվականին դղյակը կառուցվեց քառանկյան տեսքով՝ 41 մ х 43 մ չափերով, շրջապատված ջրով, բացվող կամրջով և ցանկապատով դարպասներով։  Արևելյան կողմում կառուցվեց մեծ ֆորբուրգ։ Նախապես դղյակը կոչվում էր «Իլե», հետո Իլադիա, բայց «Պրեյսիշ-Իլով» (Պրեյսիշ-էյլաու) անվանումը մնայուն էր։ Մինչև 1347 թվականը դղյակը համարվում էր միաբանության նստավայրը, այնուհետև այնտեղ տեղակայվեց կամմերատի վարչակազմը։ Երկրորդ համաշխարհային պատերազմի ժամանակ դղյակը լուրջ վնասներ չկրեց, և մինչև 1960-ական թվականների սկիզբը  բնակելի տարածքները շահագործվում էին։ 1961 թվականից դղյակը հատկացվեց շրջանային սպառողական կոպերացիային, որն էլ տարածքը օգտագործում էր որպես պահեստ։ 1964 թվականին գիտական վերականգնողական արհեստանոցի աշխատակիցները հետազոտեցին դղյակի ողջ տարածքը։  Դղյակը շատ վատ վիճակում էր, քանի որ պատերազմից հետո ոչ մի անգամ չէր վերանորոգվել։ Արևմտյան կողաշենքում տեղակայվել էր հրաձգարան, որը 1990-ական թվականներին քանդվեց։ Պահպանված ֆորբուրգում տանիքը սկսեց փտել, 1989 թվականին անցքեր առաջացան, 1990 թվականի օգոստոսին միջին հատվածում հրդեհ բռնկվեց։ 1990-ական թվականների սկզբին որոշում ընդունվեց աննշան պեղումներ իրականացնել  և ֆորբուրգը վերակառուցել որպես հյուրանոց իր բարով, սակայն վերջին փուլում այն մնաց բարձիթողի վիճակում։
2016 թվականի հունիսի 5-ին դղյակի տանիքում հրդեհ բռնկվեց, որի հետևանքով այրվեց 80 քառակուսի մետր տարածք։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Замок Прейсиш-Эйлау (Preussisch Eylau) Archived 2017-09-12 at the Wayback Machine.
Տյուրտ-Տաս

Տյուրտ-Տաս (ռուս.՝ Тюрт-Тас, խակ.՝ Тӧрт тас), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրիկուն և վհուկը

«Կիրիկուն և վհուկը» (ֆր.՝ Kirikou et la Sorcière), ռեժիսոր և սցենարիստ Միշել Օսելոյի 1998 թվականի մուլտիպլիկացիոն ֆիլմը։ Հիմքում ընկած են արևմտաաֆրիկյան ժողովրդական հեքիաթները։ Մուլտֆիլմը պատմում է այն մասին, որ Կիրիկու անունով նորածին տղան պաշտպանում է իր գյուղը Կարաբա անունով չար վհուկից։ Մուլտֆիլմը համատեղ թողարկել են Ֆրանսիայի, Բելգիայի և Լյուքսեմբուրգի ընկերություններ, նկարահանվել է Լատվիայի Rija Films և Հունգարիայի Studio Exist ստուդիաներում։ Մուլտֆիլմը առևտրային տեսանկյունից հաջողություններ է գրանցել, նրան հաջորդել է «Կիրիկուն և վայրի գազանները» (ֆր.՝ Kirikou et les bêtes sauvages) շարունակությունը, որը թողարկվել է 2005 թվականին, ինչի հիման վրա բեմադրվել է «Kirikou et Karaba» մյուզիքլը, որը հանրությանը ներկայացվել է 2007 թվականին։ Մեկ այլ շարունակություն՝ «Կիրիկուն և տղամարդիկ ու կանայք» (ֆր.՝ Kirikou et les hommes et les femmes), թողարկվել է 2012 թվականին։


== Սյուժե ==
Ահա արդեն վաղուց է գյուղի վրա հարձակվում է չար վհուկը, որը քանդում է տները, խլում է ոսկիները, ուտում այն տղամարդկանց, որոնք ցանկանում են պայքարել իր դեմ։ Մարդիկ ապրում են վախի մեջ։ Բայց հանկարծ ծնվում է Կիրիկուն՝ յուրահատուկ տղան։ Ծնվելու պահից նա կարողանում է խոսել և լինում է խորիմաց։ Գյուղում հույս է ծագում։ Կիրիկուն կարողանում էր կայծակնային արագությամբ վազել և խորամանկել չար վհուկի ծառաներին։ Նա նաև օգնում էր գյուղի բնակիչներին՝ երեխաներին փրկելով վհուկի խարդավանքներից ու հրեշից ազատելով ջրի ակունքը։ Ցանկանալով գուշակել վհուկի գաղտնիքը. «Թե ինչու՞ է նա այդպես անազնիվ ու չար», Կիրիկուն ուղևորվում է ծերունի իմաստունի մոտ վտանգավոր ճանապարհորդության։ Իմանալով, որ պատճառը կախարդված փուշն է, որը չար մարդիկ մի անգամ խրել են վհուկի մեջքին, Կիրիկուն խորամանկորեն դուրս է կանչում վհուկին որջից և վհուկի մեջքից ատամներով հանում է անիծյալ փուշը։ Չարությունից զրկված վհուկը վերածվում է սովորական կնոջ։ Կիրիկուն դառնում է հասուն տղամարդ, ամուսնանում է նախկին վհուկի հետ, իսկ գյուղի բոլոր տղամարդիկ վերադառնում են իրենց տները։ Բոլորը փառաբանում են Կիրիկուին։


== Մրցանակներ ==
1999 թվականին Ֆրանսիայի Աննեսի փառատոնի Գրան պրի։


== Ծանոթագրություններ ==
Սատիրներ

Սատիրներ (հունարեն, σάτνροι), պտղաբերության հովանի ոգիներ հին հունական դիցաբանության մեջ։
Սիլենների հետ մարմնավորել են բնության տարերային ուժերը և կազմել Դիոնիսոսի (Բաքոս) շքախումբը։ Սատիրները ներկայացվում են ամբարիշտ, կռվարար, պագշոտ, սիրատենչ, լպիրշ ու գինեմոլ, նիմփաներին (հավերժահարսներ) ու մենադներին (բաքոսուհիներ) հետապնդող։ Պատկերվել են գազանակերպ, կիսամարդ, բրդոտ, մորուքավոր, այծի կամ ձիու կճղակներով, ձիու պոչով ու ականջներով, մարդու իրանով ու գլխով։ Այսպես կոչված, անտիկ սատիրային թատերգություններում (օրինակ, Եվրիպիդեսի «Կիկլոպը», Սոֆոկլեսի «Հետապնդիչը») Սատիրների խմբի մասնակցությունը եղել է պարտադիր։
Արապոեմա

Արապոեմա (պորտ.՝ Arapoema), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Արագուաինայի գավառի կազմի մեջ։ Բնակչությունը կազմում է 6641 մարդ՝ 2006 թվականի տվյալներով։ Գրավում է 1 552,207 կմ2 տարածք։ Բնակչության խտությունը՝ 4,3 մարդ/կմ²։
Քաղաքի տոնը նշվում է նոյեմբերի 7-ին։


== Պատմություն ==
Քաղաքը հիմնադրվել է 1963 թվականի նոյեմբերի 7-ին։


== Աշխարհագրություն ==
Տեղանքի կլիման արևադարձային է։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 19.190.579,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.815,11 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,654 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Արապոեմայի մասին
Կռիլով (այլ կիրառումներ)

Կռիլով, կարող է վերաբերել,

Ալեքսեյ Կռիլով, խորհրդային նավաշինարար, մեխանիկ և մաթեմատիկոս (1863-1945)։
Իվան Կռիլով, ռուս բանաստեղծ, առակագիր, թարգմանիչ (1769-1884)։
Կռիլով, գյուղ Ռուսաստանի Դաշնության Ռոստովի մարզի Տացինսկի շրջանում։ Մտնում է Սուխովսկի գյուղական համայնքի կազմի մեջ։
(5247) Կռիլով, աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կրաչկինայի կողմից Նաուչնիում։
Ռաասիկու

Անվան այլ կիրառումների համար տե՛ս՝ Ռաասիկու (այլ կիրառումներ)Ռաասիկու (էստ․՝ Raasiku), գյուղական ավան Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղական ավանում բնակվում էր 1210 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Չեռնոգորցիներ

Չեռնորորցիներ (սերբերեն և չեռնոգորերեն՝ Црногорци / Crnogorci), սլավոնական էթնոս։ Ընդհանուր թիվը՝ 400-500 հազար։ Մեծամասնությունը բնակվում է Չեռնոգորիայում (280 հազար), Միացյալ Նահանգներում (40 հազար) և Սերբիայում (38 հազար)։ 
Խոսում են սերբա-հորվաթերենի շտոկավյան բարբառով։ Հավատացյալների մեծ մասը ուղղափառներ են, կան մուսուլմաններ։ Մշակույթում և կենցաղում շատ ընդհանրություններ ունեն սերբերի հետ, սակայն լեռնային պայմաններից բխող մեկուսացվածությունը, օսմանյան տիրապետության դեմ բազմադարյա պայքարը և դրա հետևանքով ռազմականացված կենցաղը դանդաղեցրել են Չեռնոգորիայի հասարակական-տնտեսական զարգացումը։ Ավանդական զբաղմունքը եղել է անասնապահությունն ու երկրագործությունը։
Black Star Burger

«Black Star Burger», ռուսական արագ սնման ռեստորանների ցանց։


== Պատմություն ==
Black Star Burger ցանցի առաջին ռեստորանը բացվել է 2016 թվականի սեպտեմբերի 16-ին Մոսկվայի Նովի Արբատ փողոցում։ Իր բացման վրա ներդրված կապիտալը կազմել է 20 միլիոն ռուսական ռուբլի։ 2017 թվականի մարտի վերջում Մոսկվայի Ցվետնոյ Բուլվար փողոցում բացվել է երկրորդ ռեստորանը։
2017 թվականի հուլիսին, Գրոզնիյի Վլադիմիր Պուտինի պրոսպեկտում պլանավորվում է հերթական ռեստորանի բացումը։


== Մենյու ==
Black Star Burger-ի մենյուն ներառում է տավարի մսից կամ հնդկահավի մսի ստանդարտից պատրաստված բուրգերների մի քանի տեսակ (195-ից 777 ռուսական ռուբլի), հավի թևեր և կարտոֆիլ ֆրի։


== Սեփականատերերը և ղեկավարումը ==
Ռեստորանների ցանցի կառավարմամբ զբաղվում է ՕՕՕ «Բլեք Սթար ֆուդս» ձեռնարկումը, որի տնօրենի պաշտոնը գրավում է Յուրի Լեվիտասը։ Նրան և իր կառույցներին պատկանում է ընկերության գումարի 49%-ը, իսկ մյուս մասը (ամենքին՝ 17%) պատկանում է Տիմատիին, Պավել Կուրյանովին և Չասսեմ Նզալե Թրիֆեն Վալտերին (Black Star Inc.-ի գործընկերոջը)։


== Տես նաև ==
Black Star Inc.
Տիմատի
L’One


== Ծանոթագրություններ ==
Կարեն Շահրամանյան

Կարեն Ալեքսանդրի Շահրամանյան (1973 թ. 16 հուլիսի, ԼՂՀ ք. Ասկերան, ԼՂԻՄ, ԱԽՍՀ, ԽՍՀՄ), ԼՂՀ Կադաստրի և պետական գույքի կառավարման կոմիտեի նախագահ։


== Կենսագրություն ==
1980-1990թթ. սովորել է Ասկերանի միջնակարգ դպրոցում։
1990 թ. - Հայաստանի Երևանի ճարտարապետա-շինարարական ինստիտուտ՝ «Ավտոճանապարհների շինարարություն» ֆակուլտետ։
1991 թ. դեկտեմբեր- թողել է ուսումը, տեղափոխվել Արցախ, Ասկերանի ինքնապաշտպանական շրջանի կազմում մասնակցել պատերազմական գործողություններին։
1992-1998 թթ. ծառայել է ԼՂՀ ՊԲ-ում, ունի պահեստազորի սպայի՝ ավագ լեյտենանտի կոչում։
1993 թ.- շարունակել է ուսումը ԱրՊՀ-ում, ավարտել է 1996 թ.՝ ինժեներ-շինարարի որակավորմամբ։
2010թ. - գերազանցությամբ ավարտել է Ստեփանակերտի ,,Մեսրոպ Մաշտոց,, համալսարանի իրավաբանական ֆակուլտետը` ստանալով իրավագետի մասնագիտություն։


== Կարիերա ==
1998-1999 թթ. -ԼՂՀ քաղաքաշինության նախարարություն՝ գլխավոր մասնագետ։
1999-2002 թթ. - «Ավտոճանապարհների, ինժեներական կառուցվածքների, բնակարանային, կոմունալ տնտեսության քաղաքականության» բաժնի պետ։
2002 -2005 թթ. -ԼՂՀ արտադրական ենթակառուցվածքների զարգացման և քաղաքաշինության նախարարություն՝ լիցենզավորման բաժնի պետ։
2005-2006 թթ. -ԼՂՀ քաղաքաշինության նախարարություն՝ աշխատակազմի ղեկավար։
2006-2008 թթ. ԼՂՀ քաղաքաշինության նախարարի տեղակալ։
2008 թ. -մարտ-հունիս ամիսներ, Ստեփանակերտի քաղաքապետարանի «Կառուցապատման ծրագրերի իրականացման գրասենյակ»` ՊՈԱԿ-ի տնօրեն։
2008 թ. հունիս-օգոստոս- ԼՂՀ քաղաքաշինության նախարարության «Կապիտալ շինարարություն»` ՊՈԱԿ-ի տնօրեն։
2008-2010 թթ.- ԼՂՀ ԿԱ կապիտալ շինարարության վարչության պետ։
2010 - 2020 թթ - ԼՂՀ Քաղաքաշինության նախարար։
2020 թ-ի հունիսի 8-ից - ԱՀ Նախագահի որոշման համաձայն` նշանակվել է Կադաստրի և պետական գույքի կառավարման կոմիտեի նախագահ։


== Պարգևներ ==
ԼՂՀ Նախագահի կողմից պարգևատրվել է «Արիության համար» մեդալով,
ՀՀ Նախագահի հրամանագրով պարգևատրվել է Մարտական ծառայության մեդալով (2011)
Հայաստանի պաշտպանության նախարարության կողմից՝ «Մարշալ Բաղրամյան» մեդալով։


== Ծանոթագրություններ ==
Իշխան (այլ կիրառումներ)

Իշխան, կարող է վերաբերել՝

Իշխան (տիտղոս) - միապետի կամ կառավարչի տիտղոս, տես նաև՝Հայոց իշխան
Իշխանաց-իշխանՍևանի իշխան - ձկնատեսակ
Իշխան (անձնանուն) - հայկական անձնանուն
Իշխան (եկեղեցի) - եկեղեցի Տայքում
Նիկողայոս Միքայելյան - ազատամարտիկ «Իշխան» կեղծանվամբ
Վալմալա (Իտալիա)

Վալմալա (իտալերեն՝ Valmala), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 63 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 10 կմ²։ Փոստային ինդեքս՝ 12020։ Հեռախոսային կոդ՝ 0175։
Բնակավայրի հովանավորն է համարվում՝ San Giovanni Battista։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0175 978030


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սեմկովկա

Սեմկովկա (ուկրաիներեն՝ Семківка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1820 թվականին։
2001 թվականի տվյալներով Սեմկովկա գյուղում բնակվում էր 14 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժովտնևոե (գյուղ, Խուստի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Ժովտնևոե գյուղում բնակվում էր 722 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարաչին

Կարաչին (ուկրաիներեն՝ Карачин), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Կարաչին գյուղում բնակվում էր 400 մարդ։ Բնակավայրը զբաղեցնում է 2,03 կմ² տարածք։ Բնակչության խտությունը կազմում էր 0,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվան Աբալյաև

Իվան Աբալյաև Միխայլովիչ (Աբալյաև, 1901, Նուտրոմո (գյուղ, Կիմրսկի շրջան), Ռուսաստան - 1941), խորհրդային ինքնուսույց–քանդակագործ և փայտագրության վարպետ։


== Կենսագրություն ==
Իվան Աբալյաևը ծնվել է 1901 թվականին Տվերի մարզի Նուտրոմո գյուղում (այժմ Կիմրսկի շրջանի Տվերի մարզ)։ Աշխատել է Կիմրիում և պատրաստել է փայտե բարձիկներ ձեռագործ կոշկակարների համար։ Հիվանդության ժամանակ սկսել է փորագրել փայտից կենդանիների և մարդկանց արձանիկներ։ Փայտե արձանիկները լավ են ստացվել, և Աբալյաևը սկսել է զարգացնել իր տաղանդը։ 1920-1930-ական թվականներին պատրաստել է հարյուրավոր փայտե քանդակներ և տասնյակ բազմակազմ կոմպոզիցիաներ։ 1930-ական թվականների վերջին Կիմրիում անցկացվել են նրա երկու անհատական ցուցահանդեսները։ 1938 թվականին նրա աշխատանքները ցուցադրվել են Տվերում։
Հայրենական մեծ պատերազմի սկսվելուց հետո գնացել է ռազմաճակատ։ 1941 թվականին մահացել է։


== Ստեղծագործություն ==
Իվան Աբալյաևը մասնագիտացել է փոքր չափերի քանդակների վրա։ Նրա մի շարք աշխատանքներ նվիրված են Կիմրի արհեստագործական կոշկակարների նախահեղափոխական կյանքին։ Աբալյաևի աշխատանքներից են՝ «Ձկնորս», «Զբաղվածություն», «Վերադարձ շուկայից», «Տոն արհեստավորների ընտանիքում», «Հանդիպում բռունցքի հետ», «Կոշկակարների ստախանովսկի բրիգադ», «Հերկած խոպան», «Դպրոց ճանապարհելը», «Վերադարձ դպրոցից», «Հումքի մերժում», «Կաշվի գողությունը կնոջ մոտ», «Հանդիպում աղքատներին», «Ստախանովիստների ընտանիք» և ուրիշներ։
Իվան Աբալյաևի աշխատանքները պահվում են Տվերի տարածաշրջանային պատկերասրահում, Տվերի պետական միավորված թանգարանում և Կիմրայի երկրագիտական թանգարանում։ Արվեստաբան Ս. ն. Յուրենևն իր գրքում նրա մասին այսպես է արտահայտվել․ «Ես դժվարանում եմ Աբալյաևին անվանել ինքնուս քանդակագործ․․․  Աբալյաևը պետք է համարվի որպես լիարժեք կայացած և անխոնջ առաջընթացի վարպետ, որին կարող ենք պահանջներ ներկայացնել, ինչպես ցանկացած պրոֆեսիոնալ նկարչի»։


== Ծանոթագրություններ ==


== Գրականություն ==
Юренев С., Кимрский резчик по дереву Абаляев, Калинин, 1940;
Орешкин П., Скульптор Абаляев, в сб.: «Родной край», Калинин, 1956;
Петров М. Г., Скульптор Иван Абаляев: Очерк. — Тверь, 2004.
Շադուրա

Շադուրա (ուկրաիներեն՝ Шадура), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Շադուրա գյուղում բնակվում էր 69 մարդ։ Բնակավայրը զբաղեցնում է 4,77 կմ² տարածք։ Բնակչության խտությունը կազմում էր 14,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնկա Կազալե

Կոնկա Կազալե (իտալերեն՝ Conca Casale), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 269 մարդ (2008 թվականի տվյալներով), բնակչության խտությունը կազմում է 19 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 86070, հեռախոսային կոդ՝0865։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0865 908522


== Արտաքին հղումներ ==
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Խոջի

Խոջի, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
1708

1708 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1708 թվականն է, 
XVIII դարի 8-րդ տարին։


== Դեպքեր ==


== Ծնունդներ ==


== Մահեր ==
Մարթե Օլսբյու

Մարթե Օլսբյու (նորվ.՝ Marte Olsbu, դեկտեմբերի 7, 1990(1990-12-07), Արդենալ, Aust-Agder), նորվեգացի բիաթլոնիստուհի է, 2016 թվականի չեմպիոնուհի էստաֆետում։ 2018 թվականի Ձմեռային օլիմպիական խաղերի արծաթե մեդալակիր է սպրինտում և խառը էստաֆետում,  Եվրոպայի չեմպինուհի, ԲՄՄ գավաթի հաղթող, Նորվեգիայի առաջնությունների հաղթող է։


== Մարզական կարիերա ==
Աշխարհի գավաթի մրցաշարերին առաջին անգամ մասնակցել է իր հավաքականի կազմում 2012/2013 թվականներին։ Էստերսունդում տեղի ունեցավ նրա առաջնաելույթը անհատական մրցավազք մարզաձևում։ Մեկ վրիպում թույլ տալով նա եզրափակչին հասավ 28-րդը և Աշխարհի գավաթի հաշվարկում հավաքեց 13 միավոր։ Հաջորդ անգամ սպորտսմենուհին մասնկացություն ունեցավ ֆրանսիական Անսիյում անցկացվող  Աշխարհի գավաթի մրցափուլերին։ Հետապնդում մարզաձևում նա զբաղեցրեց 21-րդ հորիզոնականը։
2018 թվականի Ձմեռային օլիմպիական խաղերի առաջին մրցավազքում նա կարողացավ նվաճել իր առաջին օլիմպիական մեդալը, կանանց սպրինտ մրցավազքում նա նավաճեց արծաթե մեդալ։


== Արդյունքներ ==


=== Օլիմպիական խաղեր ===


=== Պատանեկան և երիտասարդական նվաճումներ ===


=== Աշխարհի առաջնություն ===
2 մեդալ (1 ոսկի, 1 բրոնզ)


=== Աշխարհի գավաթ ===


=== Հաղթանակներ Աշխարհի գավաթի մրցափուլերում ===


== Ծանոթագրություններ ==
(1897) Հայնդ

(1897) Հայնդ (անգլ.՝ Hind), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,28305 ա. մ., առավելագույնը մոտենում է 1,9602 ա. մ. հեռավորության վրա և հեռանում 2,6059 ա. մ.։ Արեգակի շուրջ մեկ ամբողջական պտույտ է կատարում 1260 երկրային օրվա ընթացքում, իր ուղեծրով շարժվելով միջինում 0,285714 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1897) Հայնդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատարի ֆուտբոլի ազգային հավաքական

Կատարի ֆուտբոլի ազգային հավաքականը ներկայացնում է Կատարը ֆուտբոլի միջազգային մրցաշարերում և առանձին հանդիպումներում։ Կառավարվում է Կատարի ֆուտբոլի ասոցիացիայի կողմից։
Կատարի հավաքականը ոչ մի անգամ չի մասնակցել Աշխարհի առաջնություններին, սակայն կմասնակցի 2022 թվականի Աշխարհի առաջնությանը որպես հյուրընկալող երկրի հավաքական։ Կատարի հավաքականը նաև 9 անգամ մասնակցել է Ասիայի գավաթի խաղարկություններին (1980, 1984, 1988, 1992, 2000, 2004, 2007, 2011, 2015), իսկ 2000 և 2011 թվականի գավաթներին հասել է քառորդ եզրափակիչ։
ՖԻՖԱ-ի դասակարգման աղյուսակում զբաղեցնում է 88-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Կատարի ֆուտբոլի ասոցիացիայի պաշտոնական կայքը
Կատարի հավաքականը FIFA.com-ում Archived 2018-12-12 at the Wayback Machine.
Կատարի հավաքականը soccerway.com կայքում
Բալքեսե

Բալքեսե, գետ Կիլիկիայում, Կալիկադնոսի վտակը, հոսում է Էրմենեկի շրջանի արևելյան մասով, Բուզակչի գետից արևմուտք։


== Ծանոթագրություններ ==
Միսաք Բախչինյան

Միսաք Կարոյի Բախչինյան, հայ դեղագործ։
Բախչինենց Կարոյի ավագ որդին ունեցել է դեղագործական կրթություն։ 1919 թվականին Կարսում աշխատել է որպես դեղագործ։ Ունեցել է ռուս կին և երեխաներ։
Թուրքերը 1920 թվականի հոկտեմբերի 30-ին Կարսը գրավելուց հետո սկսել են հայ բնակչության զանգվածային
կոտորածն ու կողոպուտը։ Այդ օրերին Կարսում սոսկալի դեպքեր են կատարվել։ Քեմալական սպաները,
զինվորները, թուրք և քուրդ բնակչությունը անհավատալի գազանություններ են կատարել։ Շատ ընտանիքների ամբողջությամբ մորթել են, շատերն էլ խոշտանգումներից փրկելու համար իրենք են սպանել կամ մեռցրել իրենց երեխաներին ու կանանց, վերջում էլ՝ ինքնասպան եղել։ Աղետի օրը թուրք ասկյարը մտել է նրա տունը և երեխաների աչքի առաջ հարձակվել կնոջ վրա՝ նրան բռնաբարելու համար։ Տեսնելով այդ և չկարողանալով տանել խայտառակությունը՝ Միսաքը սպանել է գազանին։ Սակայն վախենալով, որ նոր եկած ասկյարները տանջամահ անելով կմորթեն իր ընտանիքի անդամներին, բոլորին և ինքն իրեն բարձր դոզայով մորֆին է սրսկել։ Բայց տեսնելով, որ դեղի ներգործությունն ուշանում է, կտրել է բոլորի և իր արյունատար երակները։


== Գրականություն ==
Ալեքսանդրյան Արտաշես, Կարս. 1920-21, Երևան, 1986։
Ալեքսանդրյան Արտաշես, Մղձավանջ, Երևան, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ագրոկլիմայագիտություն

Ագրոկլիմայագիտություն (ագրո + կլիմայագիտություն), կլիմայագիտության բաժին, ուսումնասիրում է կլիման՝ որպես երկրագործության գործոն։
Ագրոկլիմայագիտության խնդիրն է՝ ուսումնասիրել գյուղատնտեսական բույսերի բերքատվությունը՝ կապված կլիմայական պայմանների հետ, բացահայտել տերիտորիայի կլիմայական առանձնահատկությունները բույսերի նպատակահարմար տեղաբաշխման համար։
Ուրծ (այլ կիրառումներ)

Ուրծ աշխարհագրական անունը կարող է վերաբերել.

Ուրծաձոր - Մեծ Հայքի Այրարատ նահանգի գավառներից մեկը
Ուրծ (քաղաք) - Մեծ Հայքի Այրարատ նահանգի Ուրծաձոր գավառնի կենտրոնը
Ուրծ (լեռ), լեռ Հայաստանի Հանրապետությունում
Ուրծի լեռնաշղթա, լեռնաշղթա
Ջոն Բաես

Ջոն Կարլոս Բաես (իսպաներեն՝ John Carlos Baez, ծնվ․ 1961 թ․ հունիսի 12), ամերիկացի մաթեմատիկական ֆիզիկոս է և Կալիֆոռնիայի Ռիվերսայդի համալսարանի մաթեմատիկայի պրոֆեսոր; 


== Կենսագրություն ==
Ծնվել է Սան Ֆրանցիսկոյում, Կալիֆոռնիա, սովորել է Փրինսթոնի համալսարանում, Նյու Ջերսի, ուսումը շարունակել է Մասաչուսեթսի տեխնոլոգիական համալսարանում։ Սկսել է դասավանդել 1989 թվականից Յեյլի համալսարանում դոկտորական աստիճան ստանալուց հետո։ 


=== Գործունեությունը ===
Ջոն Բաեսը քվանտային գրավիտացիայի տեսաբան է;
Գիտական շրջաններում հայտնի է որպես մաթեմատիկական բացահայտումների համացանցային This Week's Finds in Mathematical Physics, սյունակի հեղինակ, որն սկսել է վարել 1993 թվականից։


==== Աշխատություններ ====
"Should I be thinking about quantum gravity?" Archived 2015-03-02 at the Wayback Machine., Ջոն Բաեսի էսեն Աշխարհի Հարցերի կենտրոնում


=== Ազգականները ===
Երգչուհի և ձախ հայացքների հասարակական գործիչ Ջոան Բաեսն իր հորեղբոր՝ ֆիզիկոս Ալբերթ Բաեսի դուստրն է;


== Ծանոթագրություններ ==
Ուջ Յու

Ուջ Յու (ռուս.՝ Удж-Ю), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Մեզեն գետի ձախ ափին՝ 729 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը՝ Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000043469
Կոդը ըստ հիդրոլոգիական հետազոտության (ՌԴ) — 103004346
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շևնևո (գյուղ, Կրասնինսկի շրջան)

Շևնևո (ռուս.՝ Шевнево), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(41) Դաֆնե

(41) Դաֆնե (անգլ.՝ Daphne), աստերոիդ աստերոիդների հիմնական գոտում։ Հայտնաբերվել է 1856 թվականի մայիսի 22-ին Հերման Գոլդշմիդտի կողմից Փարիզում։
Միջին հեռավորությունը Արեգակից կազմում է 2,76085 ա. մ., առավելագույնը մոտենում է 2,0019 ա. մ. հեռավորության վրա և հեռանում 3,5198 ա. մ., իսկ Երկրի ուղեծրին Դաֆնե աստերոիդը նվազագույնը մոտենում է 1,0297 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1675,57 երկրային օրվա ընթացքում, իր ուղեծրով շարժվելով միջինում 0,214852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,79° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Դաֆնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գևորգ Գյուլյուզյան

Գևորգ Էֆենդի Գյուլյուզյան (Կյուլյուզյան, 1840, Մարաշ - 1885), հայ բժիշկ։


== Կենսագրություն ==
Գևորգ Գյուլյուզյանը ծնվել է 1840-ական թվականներին, Հալեպի նահանգի Մա­րա­շի գա­վա­ռի կենտրոն Մա­րաշ քաղաքում։ Դավանանքով եղել է ավետարանական (բողոքական)։ Նախնական կրթությունն ստացել է ծննդավայրում։ Գործնական (ոչ ակադեմիական) բժշկական կրթություն է ստացել։ Եղել է Մարաշի թաղապետական բժիշկը։ Եղել է «ար­ժա­նա­վոր» և «փոր­ձա­ռու» բժիշկ։
1890 թվականին հնդախտով (խո­լե­րա) վարակված և անհույս հիվանդ Սմբատ Բյուրատի (գրող և հրապարակախոս, 1862-1915) և ուրիշ շատերի կյանքը փրկել է «Համ­լին միքս­չըր» դեղով։ 1890 թվականին քաղաքական պատճառներով ինքն ու իր հղի կինը բանտարկվել են Մարաշի բանտում, որտեղ օգնել է իր կնոջը ծննդաբերելու։ Եղել է ազնիվ, բարի, անձնվեր, իր գործը լավ իմացող անձնավորություն։
Ժողովուրդը նրան կոչել է «հի­վանդ­նե­րի հայ­րիկ»։ 1895 թվականին սպանվել է Մարաշի հայկական ջարդի ժամանակ «անօ­րեն և ան­խիղճ» թուրք Հայտար աղայի կողմից, որը մի առիթով հայերի շրջանակում այդ մասին մանրամասնորեն պատմել է «յո­խոր­տա­նօք եւ պար­ծե­նա­լով»։ Եղել է մոտավորապես 50 տարեկան։


== Գրականություն ==
Բիւրատ Սմբատ, Բանտէ բանտ, Կ. Պօլիս, 1910
Գալուստեան Գրիգոր Հ., Մարաշ, Նիւ Եորք, 1934
Գալուստեան Գրիգոր Հ., Մարաշ կամ Գերմանիկ եւ հերոս Զէյթուն, Նիւ Եորք, 1988
Մարաշի Տէր Ղեւոնդ քահանայի յուշերը, Ե., 2013 թ., 464+16 էջ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Տրյապինո (գյուղ, Աուրգազինսկի շրջան)

Տրյապինո (ռուս.՝ Тряпино, բաշկիրերեն՝ Кузъелга), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 451 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վինթերլյուդիա

Վինթերլյուդիա (անգլ.՝ Winterlude, ֆր.՝ Bal de neige), ամենամյա ձմեռային փառատոն, որն անցկացվում է Կանադայի մայրաքաղաք Օտտավայում (Օնտարիա նահանգ) և Գատինո քաղաքում (Քվեբեկ գավառ)։
Վինթերլյուդիան անցկացվում է 1979 թվականից ցայսօր Կանադայի մայրաքաղաքային ծառայությունների կողմից։ Այն Օտտավայի գլխավոր տեսարժան վայրերից է, որն ամեն տարի գրավում է հարյուր հազարավոր զբոսաշրջիկների ուշադրությունը։


== Արարողություն ==

Վինթերլյուդիան հսկայական բազմակողմանի միջոցառում է, որը ներառում է չմշկասահք, շոու սառույցի վրա, ձյունե և սառցե քանդակների մրցույթներ տարբեր մարզերից եկած մասնակիցների միջև, համերգներ, սառցե տներ և այլն։
Վինթերլյուդիան հատկապես հայտնի է հսկայական սառցադաշտով (Երկարությունը 7 կմ), որը գտնվում է Ռիդո ջրանցքի վրա։ Այն մաքրվում է և հարմարեցվում չմշկասահքի և երաժշտական համերգների համար։ Երկար տարիներ Ռիդո ջրանցքի սահադաշտը համարվում էր աշխարհում ամենաերկարը և միայն վերջերս զիջել է այդ տիտղոսը Վինիպեգի Ֆորքս շրջանին։
Վինթերլյուդիայի անցկացման հիմնական վայրերից են՝

Գատինոյում Ժակ Կարտիեի զբոսայգին, որը փոխակերպվում է ձմեռային զբոսայգու, սահարաններով և այլ հարմաություններով, որտեղ իրականացվում են արարողություններ երեխաների համար և սառցե քանդակների ցուցադրություն
Կոնֆեդերացիայի այգին, որտեղ տեղի են ունենում սառցե քանդակների մրցույթներ և համերգներ։
Դոու լիճը, որն իրենից ներկայացնում է մեծ սահադաշտՓառատոնի այլ իրադարձություններից են Օտտավայի թանգարանների հատուկ ցուցահանդեսները, Բայուորդ շուկայում տեղի ունեցած իրադարձությունները, լեռնադահուկային մրցաշարերը Գատինո այգիում։


== Տևողություն ==
Վինթերլյուդիան սովորաբար անցկացվում է փետրվարի առաջին հանգստյան օրերին։ Որոշ փոքր միջոցառումներ անցկացվում են երկուշաբթիից հինգշաբթի, առաջին և երկրորդ շաբաթվա ընթացքում։ Այս ընթացքում սահադաշտը համեմատաբար ավելի ազատ է, հանգստյան օրերին այստեղ լինում են մոտ հարյուր հազար այցելու։ Սահադաշտի հարակից հանդերձարանները և խորտկարանները բաց են ողջ շաբաթվա ընթացքում։


== Կլիմա ==
Օտտավայում եղանակը շատ դժվար է կանխագուշակել, և հաճախ տաք եղանակը ձախողում է Վինթերլյուդիայի ընթացքը։ Սահադաշտի նորմալ շահագործման համար պահանջվում է մինուս 10 °C-ից ոչ բարձր ջերմաստիճան։ Ջրանցքի վրա սահադաշտը ավելի երկար է գործում, քան Վինթերլյուդիա փառատոնը` մեկ կամ երկու և ավելի ամիսներ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Վինթերլյուդիա Archived 2010-02-17 at the Wayback Machine.
Վալես Օքսիդենտալ

Վալես Օքսիդենտալ (կատ.՝ Vallès Occidental, գալ.՝ Vallès Occidental), շրջան Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգում։ Շրջանի մայրաքաղաքը Սաբադելն է։ Շրջանը զբաղեցնում է 583,2 կմ² մակերես, որը կազմում է Կատալոնիայի տարածքի 1,82 %-ը։ Այստեղ բնակվողները կազմում են Կատալոնիայի բնակչության 11,66 %-ը։


== Շրջանի մունիցիպալիտետների ցանկ ==
Բադիա դել Վալյես
Բարբերա դել Վալյես
Կաստելյար դել Վալյես
Կաստելբիսբալ
Սերդանյոլա դել Վալյես
Գալյիֆա
Մատադեպերա
Մոնկադա ի Ռեշակ
Պալաու Սոլիտա դե Պլեգամանս
Պոլինիա
Ռելյինարս
Ռիպոլյետ
Ռուբի
Սաբադել
Սան Կուգատ դել Վալյես
Սան Լորենսո Սավալ
Սան Կիրզե դել Վալյես
Սանտա Պերպետուա դե Մոգուդա
Սենմանատ
Տեռասա
Ուլյաստրել
Վակարիսաս
Վիլադեկավալս


== Ծանոթագրություններ ==
Աննենկովո (գյուղ, Բելեբեևսկի շրջան)

Աննենկովո (ռուս.՝ Анненково, բաշկիրերեն՝ Анненков), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յանիս Բերզինշ

Յանիս Բերզինշ (լատիշ․՝ Jānis Bērziņš, ծնվ.՝ մայիսի 4, 1993, Լիմբաժի, Լատվիա), լատվիացի պրոֆեսիոնալ բասկետբոլիստ, թեթև հարձակվող, Լատվիայի առաջնության բրոնզե մեդալակիր (2012-13)։ Հանդես է եկել «ՎԷՖ Ռիգա» ակումբում, որի հետ 2013 թվականին պայմանագիր է կնքել երեք տարով։ 2016 թվականի փետրվարին և մարտին ճանաչվել է ՎՏԲ-ի միասնական լիգայի լավագույն երիտասարդ խաղացող։
2018 թվականի օգոստոսից դարձել է «Վենտսպիլս» թիմի խաղացող։ Հանդես է եկել նաև Լատվիայի տարբեր տարիքային խմբերի և ազգային հավաքականներում։


== Մարզական նվաճումներ ==


=== Ակումբային ===
Լատվիայի չեմպիոն (2),  2011/2012, 2014/2015
Լատվիայի փոխչեմպիոն - 2020/2021
Լեհաստանի գավաթի խաղարկության հաղթող - 2021|2021
Լեհաստանի սուպերգավաթակիր - 2020


=== Լատվիայի երիտասարդական հավաքականի կազմում ===
Եվրոպայի մինչև 20 տարեկանների առաջնության արծաթե մեդալակիր - 2013


== Ծանոթագրություններ ==


== Արտաքին հղումներ ==
Պաշտոնական էջը БК ВЭФ կայքում Archived 2015-05-23 at the Wayback Machine.(լատիշերեն)Յանիս Բերզինշը realgm.com կայքում
Յանիս Բերզինշը eurobasket.com կայքում
Յանիս Բերզինշը basket.lv կայքում
Յանիս Բերզինշը legabasket.it կայքում
Յանիս Բերզինշը acb.com կայքում
Լամարան

Կրիստոպոլիս (պորտ.՝ Lamarão), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 8975 մարդ՝ 2006 թվականի տվյալներով։ Գրավում է 356,002 կմ2 տարածք։ Բնակչության խտությունը՝ 25,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.452.732,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.566,52 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,608 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Երզովկա (քաղաքատիպ ավան, Գորոդիշչենսկի շրջան)

Անվան այլ կիրառումների համար տե՛ս՝ ԵրզովկաԵրզովկա (ռուս.՝ Ерзовка), քաղաքատիպ ավան Ռուսաստանի Վոլգոգրադի մարզի Գորոդիշչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 6220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5936) Խաջինով

(5936) Խաջինով (անգլ.՝ Khadzhinov), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 29-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,999919 ա. մ., առավելագույնը մոտենում է 2,8524 ա. մ. հեռավորության վրա և հեռանում 3,1475 ա. մ.։ Արեգակի շուրջ մեկ ամբողջական պտույտ է կատարում 1897,85 երկրային օրվա ընթացքում, իր ուղեծրով շարժվելով միջինում 0,189688 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5936) Խաջինով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիչարդ Սթոուն

Ռիչարդ Սթոուն (անգլ.՝ Sir John Richard Nicholas Stone, օգոստոսի 30, 1913(1913-08-30)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 6, 1991(1991-12-06)[…], Քեմբրիջ, Անգլիա, Միացյալ Թագավորություն), անգլիացի ականավոր տնտեսագետ, Նոբելյան մրցանակի դափնեկիր՝ ազգային հաշիվների համակարգի ստեղծման մեջ հիմնարար ներդրման համար (1984)։


== Կենսագրություն ==
Սովորել է Քեմբրիջում, տվյալ համալսարանի ֆիզիկամաթեմատիկական գիտությունների դոկտոր, պրոֆեսոր։ 1955 թվականին եղել է Էկոնոմետրիկ միության նախագահը։


== Աշխատություններ ==
The Analysis of Market Demand (1945)
Mathematical Models in Economy and other Essays (1970)


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
856

856 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 856 թվականն է, 
IX դարի 56-րդ տարին։


== Դեպքեր ==


== Ծնունդներ ==


== Մահեր ==
Աստերոիդների ցանկ (149801-149900)

Աստերոիդների ցանկ (149701-149800)  • Աստերոիդների ցանկ  • Աստերոիդների ցանկ (149901-150000)
 Աստերոիդների ցանկ (149701-149800)  • Աստերոիդների ցանկ  • Աստերոիդների ցանկ (149901-150000)
Բեկտաշ (Շապին Գարահիսարի գավառ)

Անվան այլ կիրառումների համար տե՛ս՝ Բեկտաշ (այլ կիրառումներ)Բեկտաշ, գյուղ Արևմտյան Հայաստանում, Սեբաստիայի վիլայեթում։ Գտնվում էր Շապին Գարահիսար-Կերասուն ճանապարհի ձախ կողմում, Շապին Գարահիսարից 30 կմ հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բակրակ

Բակրակ (ռուս.՝ Бакрак, բաշկիրերեն՝ Бакраҡ), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 169 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաղի վերջը (ֆիլմ)

Խաղի վերջը, 1978 թվականին «Հայֆիլմ» («Մոսֆիլմ» կ/ս «Դեբյուտ» ս/մ հետ համատեղ) կինոստուդիայում նկարահանված ֆիլմ։


== Սյուժե ==
Ֆիլմը երեխաների մասին է, որոնց տարօրինակ խաղերը մեծահասակների կյանքի յուրօրինակ արտացոլանքն են։ Ֆիլմը նկարահանվել է Խուլիո Կորտասարի պատմվածքի հիման վրա։


== Դերերում ==
Անահիտ - Է. Փանոսյան
Արեգ - Ա. Կիրակոսյան
Կարինե - Ա. Ավետիսյան
Մարինե - Ա. Միքայելյան
մայր - Գալյա Նովենց
Էմմա մորաքույր - Զ. Խոսրովյան
պարի ուսուցիչ - Ռ. Ջրբաշյան


== Նկարահանող խումբ ==
Սցենարի հեղինակ - Վ. Եժով
Բեմադրող ռեժիսոր - Մարտիրոս Փանոսյան
Բեմադրող օպեր. Գ. Ավագյան
Ռեժիսոր - Լ. Նախշքարյան
Մոնտաժ - Ի. Միքայելյան
ԽՄբագիր - Վ. Խոտուլյով
Տնօրեն - Գ. Կարապետյան


== Ծանոթագրություններ ==
Երիտասարդական կազմակերպությունների կոմիտե

Երիտասարդական կազմակերպությունների կոմիտե (ԵԿԿ)
Ստեղծվել է 1957 թվականին։ Ղեկավար մարմինը պլենումն Է, գործադիրը՝ նախագահությունը։ Միավորում է հանրապետության երիտասարդության հասարակական, արհմիութենական, մարզա՜կան, մշակութային և այլ կազմակերպություններ։
Նպաստում է երիտասարդության ինտերնացիոնալ դաստիարակությանը, մասնակցում միջազգային երիտասարդական միջոցառումներին։ Մշտական կապի մեջ է արտասահմանյան ավելի քան 100 (այդ թվում սփյուռքահայ) կազմակերպությունների հետ, նրանց ծանոթացնում է ՀԽՍՀ կյանքին։ Սփյուռքի հայկական կազմակերպությունների հրավերով գաղթավայրեր է ուղարկում պատվիրակություններ, կազմակերպում գրականության, մշակույթի և գիտության գործիչների, գեղարվեստական կոլեկտիվների այցելություններ։
Օգնում է սփյուռքահայ երիտասարդությանը բարձրագույն կրթություն ստանալու Հայաստանի բուհերում։